CELEX: 32017R1224
Language: el
Date: 2017-07-06 00:00:00
Title: Κανονισμός (ΕΕ) 2017/1224 της Επιτροπής, της 6ης Ιουλίου 2017, για την τροποποίηση του παραρτήματος V του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ )

7.7.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 174/16
               
            ΚΑΝΟΝΙΣΜΌΣ (ΕΕ) 2017/1224 ΤΗΣ ΕΠΙΤΡΟΠΉΣ
      της 6ης Ιουλίου 2017
      για την τροποποίηση του παραρτήματος V του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1,
      Εκτιμώντας τα ακόλουθα:
      
                  (1)
               
               
                  Η ουσία 2-μεθυλ-2H-ισοθειαζολόνη-3, στην οποία έχει αποδοθεί η ονομασία μεθυλισοθειαζολινόνη (methylisothiazolinone) σύμφωνα με τη διεθνή ονοματολογία συστατικών καλλυντικών (INCI), αριθμός CAS 2682-20-4, επί του παρόντος επιτρέπεται ως συντηρητικό σε καλλυντικά προϊόντα που ξεπλένονται, σε συγκεντρώσεις μέχρι 0,01 % κατά βάρος (100 ppm) με την καταχώριση 57 του παραρτήματος V του κανονισμού (ΕΚ) αριθ. 1223/2009.
               
            
                  (2)
               
               
                  Η επιστημονική επιτροπή για την ασφάλεια των καταναλωτών (ΕΕΑΚ) εξέδωσε γνώμη σχετικά με την ασφάλεια της μεθυλισοθειαζολινόνης στις 15 Δεκεμβρίου 2015 (2). Η ΕΕΑΚ κατέληξε στο συμπέρασμα ότι για τα καλλυντικά προϊόντα που ξεπλένονται οι συγκεντρώσεις έως 0,0015 % (15 ppm) μεθυλισοθειαζολινόνης θεωρούνται ασφαλείς για τον καταναλωτή από την άποψη της επαγωγής αλλεργιών εξ επαφής.
               
            
                  (3)
               
               
                  Υπό το πρίσμα της γνώμης της ΕΕΑΚ που αναφέρεται παραπάνω, είναι σημαντικό να αντιμετωπιστεί η αυξημένη συχνότητα εμφάνισης αλλεργιών που προκαλούνται από μεθυλισοθειαζολινόνη και θα πρέπει, επομένως, να επιβληθούν περαιτέρω περιορισμοί στη χρήση της ουσίας αυτής σε προϊόντα που ξεπλένονται μετά τη χρήση.
               
            
                  (4)
               
               
                  Ως εκ τούτου, ο κανονισμός (ΕΚ) αριθ. 1223/2009 θα πρέπει να τροποποιηθεί αναλόγως.
               
            
                  (5)
               
               
                  Θα πρέπει να δοθεί εύλογο χρονικό διάστημα στον κλάδο για να προβεί στις απαραίτητες προσαρμογές στη σύνθεση των προϊόντων ενόψει της διάθεσής τους στην αγορά και για την απόσυρση των μη συμμορφούμενων προϊόντων από την αγορά.
               
            
                  (6)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα καλλυντικά προϊόντα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παράρτημα V του κανονισμού (ΕΚ) αριθ. 1223/2009 τροποποιείται κατά τα οριζόμενα στο παράρτημα του παρόντος κανονισμού.
      Άρθρο 2
      Από τις 27 Ιανουαρίου 2018 μόνο τα καλλυντικά προϊόντα που συμμορφώνονται με τον παρόντα κανονισμό τίθενται σε κυκλοφορία στην αγορά της Ένωσης.
      Από τις 27 Απριλίου 2018 μόνο τα καλλυντικά προϊόντα που συμμορφώνονται με τον παρόντα κανονισμό καθίστανται διαθέσιμα στην αγορά της Ένωσης.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 6 Ιουλίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 342 της 22.12.2009, σ. 59.
      
         (2)  SCCS/1557/15 (submission III)
      
         ΠΑΡΑΡΤΗΜΑ
         Στο παράρτημα V του κανονισμού (ΕΚ) αριθ. 1223/2009, η καταχώριση 57 αντικαθίσταται από το ακόλουθο κείμενο:
         
            
                        Αύξων αριθμός
                     
                     
                        Ταυτοποίηση ουσίας
                     
                     
                        Όροι
                     
                     
                        Κείμενο των όρων χρήσης και των προειδοποιήσεων
                     
                  
                        Χημική ονομασία/INN
                     
                     
                        Ονομασία του κοινού γλωσσαρίου συστατικών
                     
                     
                        Αριθμός CAS
                     
                     
                        Αριθμός EC
                     
                     
                        Είδος προϊόντος, μέρη του σώματος
                     
                     
                        Μέγιστη συγκέντρωση σε έτοιμο παρασκεύασμα
                     
                     
                        Άλλοι
                     
                     
                         
                     
                  
                        α
                     
                     
                        β
                     
                     
                        γ
                     
                     
                        δ
                     
                     
                        ε
                     
                     
                        στ
                     
                     
                        ζ
                     
                     
                        η
                     
                     
                        θ
                     
                  
                        «57
                     
                     
                        2-μεθυλο-2H-ισοθειαζολόνη-3
                     
                     
                        Methylisothiazolinon (*1)
                        
                     
                     
                        2682-20-4
                     
                     
                        220-239-6
                     
                     
                        Προϊόντα που ξεπλένονται μετά τη χρήση
                     
                     
                        0,0015 %
                     
                     
                         
                     
                     
                         
                     
                  
         
            (*1)  Η μεθυλισοθειαζολινόνη ρυθμίζεται επίσης στην καταχώριση 39 του παραρτήματος V σε μείγμα με μεθυλοχλωροϊσοθειαζολινόνη. Οι δύο καταχωρίσεις αποκλείονται αμοιβαία: η χρήση του μείγματος μεθυλοχλωροϊσοθειαζολινόνης (και) μεθυλισοθειαζολινόνης δεν είναι συμβατή με τη χρήση της μεθυλισοθειαζολινόνης μεμονωμένα στο ίδιο προϊόν.».